
Setmana del 2 al 15 de desembre del 2009 


I nf os 


Els dos fills d’Agustí Centelles han acabat venent l’arxiu fotogràfic al Ministeri de Cultura i serà traslladat, paradògicament, al museu de Salamanca. 


Impunitat policial 

Actes contra la impunitat de l’assassinat de 
Pedro Àlvarez a mans d’un policia fa 17 anys 


Repressió als moviments 

Concentracions simultànies 
per l’absolució de l’Alfonso 


L’ Hospitalet de llobregat- A contin¬ 
uació reproduïm el comunicat 
del grup de suport, familiars i amics 
que continuen denunciant la mort 
de Pedro Àlvarez per part d'un poli¬ 
cia ara farà 17 anys. «Fa ja 17 anys 
que Pedro Àlvarez, un jove trebal¬ 
lador nascut a Barcelona, va ser 
assassinat. Un desconegut, 
després d’una discussió de trànsit, li 
va disparar un tret mortal en el cap. 
Els fets van succeir en l’Avinguda 
de Catalunya de l’Hospitalet en 
presència de la companya de 
Pedro i d’una acompanyant de 
l’assassí. 

A les poques hores de l’assassinat 
un sospitós va ser detingut. Se li va 
identificar com un agent de policia 
adscrit a la Brigada de Seguretat 
Ciutadana. Al cap de set dies va 
ser posat en llibertat utilitzant com 
pretext la falta de proves con¬ 
cloents. 

Des de llavors la família i els 
amics i les amigues de Pedro no 
hem deixat de reclamar que 
s’investiguin els fets, que es faci 
justícia i que, en definitiva, 
s’apliquin les lleis democràtiques 
que haguessin de defensar a la 
ciutadania enfront de les viola¬ 
cions dels drets humans elemen¬ 
tals. 

No obstant això, després de 
gairebé 17 anys de requerir als 
àmbits administratiu, polític i judi¬ 


cial que impulsin l’administració 
de la justícia, aquests no han 
sabut (o no han volgut) plantar 
cara, en virtut de l’aplicació de 
totes les garanties legals, a la res¬ 
olució de l’assassinat de Pedro 
Àlvarez. De moment, el crim ha 
quedat impune i l’assassí de 
Pedro Àlvarez segueix en llibertat 
(...).Enfront d’aquesta indefen- 
sió, al costat de l’angoixa, la 
desesperació i la ràbia, coexis¬ 
teixen en la família i en els amics 
i les amigues de Pedro l’exigèn¬ 
cia de justícia i la lluita perquè es 
condemni al culpable. Per si 
aquesta situació no fos suficient¬ 
ment espantosa, el policia, i 
l’entorn que el protegeix, han 
creat una falsa trama recolzant- 
se en argúcies legalistes i inten¬ 
tant invertir la situació girant els 
fets contra les víctimes. És a dir, 
tractant de convertir a les víc¬ 
times en victimaris; als innocents 
en culpables i als culpables en 
innocents. 

Juanjo Àlvarez, el pare de 


Pedro, ha hagut d’anar plan¬ 
tant cara a tot un seguit de 
denúncies i d’acusacions molt 
greus que ha interposat contra 
ell, ni més ni menys, que el pre¬ 
sumpte botxí del seu fill. Després 
de ser aquestes acceptades a 
tràmit en els jutjats, Juanjo ha 
estat imputat amb diversos càr¬ 
recs per delictes d’amenaces, 
delictes d’injúries i delictes d’ob¬ 
strucció a la justícia. Unit al dolor 
insuperable que causa la pèrd¬ 
ua d’un fill, més encara quan es 
produïx en unes circumstàncies 
tan aterridores, el pare i la mare 
de Pedro Àlvarez han hagut de 
suportar la inacció de la justícia. 
Volem manifestar el nostre més 
profund rebuig a l’arbitrarietat, 
a la parcialitat, als abusos de 
poder, als tractaments privile¬ 
giats, a les inhibicions, a les 
renúncies i, en definitiva, a la 
falta d’investigació i de justí¬ 
cia.(...)» Més informació: 
www.ptataformapedroah/arezcom 

Barcelona.- El dijous 26 de 
novembre data notificada per 
l'Audiència Provincial de 
Barcelona per començar a 
deliberar sobre el recurs inter¬ 
posat a ÍAlfonso de 
3 anys i 4.500 euros de multa pels 
fets ocorreguts durant la mani¬ 
festació pels espais alliberats el 
passat 19 de maig del 2007 amb 
un balanç de 15 persones 
ferides i atacades pels antidistur- 
bis dels mossos de esquadra 
amb armes il -legals i d'un mosso 
amb una fractura de nas. 
Condemnant només pel fet que 
van envoltar les ferides del 
antidisturbi obviant tot el context 
que el va provocar. 


Davant d'aquesta notificació es 
va convocar una concentració i 
punt d'informació de solidaritat 
amb ÍAlfonso a les portes de 
l'Audiència on una trentena de 
persones van asistit per mostrar 
el seu suport entre les 12h. i 14h. 
del migdia i on es va difondre 
informació del cas i les properes 
convocatòries. 

Simultàniament a les portes dels 
jutjats de Girona es va celebrar 
una concentració de suport al 
Alfonso on aproximadament 
una vintena de persones van 
assistir-hi per mostrar la seva soli¬ 
daritat i demanar-ne l'absolució, 
també entre les 12h. i 14h. del 
migdia. Contra-lnfos 1/12/09 


No al Pla Caufec 

El jutjat n s 1 la fosa en cerca 

I CAPTURA PER QUÈ DECLARI 

Detenció per 
l’ocupació 
d’un ple a 
Esplugues 

Esplugues de Llobregat /Baix 
Llobregat.- El març d'en¬ 
guany, més d’un centenar 
de persones ocupaven el ple 
de l’ajuntament d’Esplugues 
en protesta per l’amenaça 
d’empresonament d’un veí 
del poble. Arrel d'aquesta 
acció el jutjat n°l 
d'Esplugues, el mateix que 
ordenava íingrés a presó de 
l'activista anti-caufec, ja 
havia començat a prendre 
declaració a les persones 
que apareixien en íatestat 
que en el seu moment van 
elaborar els mossos 
d'esquadra. 

Ha estat aquest mateix jutge 
el que ha dictat íordre de 
cerca i captura, amb la 
única intenció de fer 
declarar aquesta persona. 
Tot i que la detenció es va 
efectuar dilluns 30 al matí, la 
persona detinguda no ha sor¬ 
tit en llibertat fins el dia 1 de 
desembre, després de 
prestar declaració. 

Contra-lnfos + 

DIVENDRES 4 - PASSI DE VÍDEO I SOPADOR - KASALET - TERRASSA 
DIVENDRES 4 - 19l·l PASSI I SOPADOR - LA FORSA - CORNELLÀ 
DIMARTS 15 - 11H OFRENA FLORAL - AV CATALUNYA - HOSPITALET 
DIMARTS 15 - 20l·l CONCENTRACIÓ - PLAÇA UNIVERSITAT - BARCELONA 

17 anys sense en Pedro Àlvarez 









Lluites contra el patriarcat 

Manifestació contra la violència masclista en 
commemoració del 25 de novembre 


Barcelona.- El passat dimecres 
25 de novembre va tenir lloc al 
centre de Barcelona la mani¬ 
festació en motiu del dia inter¬ 
nacional contra la violència 
de gènere. Unes 300 persones 


van marxar de la plaça 
Catalunya a la plaça Sant 
Jaume, baixant per les 
Rambles i cridantconsignes 
contra el sistema patriarcal. Al 
final del recorregut van parlar 


L’agenda 


DEL 4 AL 9 DE DESEMBRE - C/RjORDà, 40 BAIXOS - CORNELLÀ. LLOBREGAT 

IX Jornades Llibertàries a Cornellà 

Fins el proper 8 de desembre - sant andreu del palomar 

6es Festes Reivindicatives i 18es Festes 
Alternatives de Sant Andreu del Palomar 

D6SABTE 12 DE DESBUIBRE - 17l·l - C/VALEH SERRAj23 .<I\A> URGELL 

Jornada de Gènere i Sexualitats 

DBSABTE 12 DE DESBVIBRE - 11 H SANT VCmÇ DELS HORTS 

Manifestació contra els acomiadaments 

DISSABTE 12 DE DESEMBRE - 19l·l PLAÇA DEL DIAMANT - <M> PONTANA 

Manifestació contra el desallotjament 
del Casal Popular de Gràcia 

9 DESALLOirGBL.. B. MAIBX DIA A LES 20l·l A LA PLAÇA DE LA VFRBMA 

L’Ateneu Maig del 37 en perill 
de desallotjament 

MÉS INFORMACIÓ A: HTTP^ESDBJSBOSOOS£LOGSFOr.OOM 

L’okupació contra la MAT continua 

Edita: Col·lectiu Zitzània des de l’Espai Obert 

vàries dones i es va llegir el 
manifest unitari. Una dona 
colombiana va explicar la 
situació dels desplaçats, es va 
parlar de la situació de les 
dones a l'Afganistan i de les 
violacions de dones al Congo, 
entre d'altres. També es va fer 
un recordatori de totes les 
dones assassinades arreu del 
món. 

El temps 

Divendres 4 


Diumenge 6 


Dilluns 7 






Dimarts 8 


Nova operació 
contra 
l’esquerra 
abertzale 

Eukal Herria - La nit del dimarts 24 
de novembre la policia espany¬ 
ola i la Guàrdia Civil -per ordre del 
jutge de l'Audiència nacional 
Grande Marlaska- detenia a 34 
persones en la batuda més gran 
dels últims anys contra l'esquerra 
abertzale i més concretament 
contra la formació juvenil Segi. Les 
dimensions de l'operatiu demos¬ 
tren, segons el diari Gara, l'interès 
del govern espanyol en mostrar-se 
ferm en un moment en que sem¬ 
bla que l'esquerra abertzale mou 
fitxa en el terreny polític. L’única 
imputació delictiva concreta és la 
"pertinença" a Segi -que ja va ser 
tipificada com organització terror¬ 
ista pel Tribunal Suprem el 2007- i 
que justifica les acusacions de perti¬ 
nença i col taboració amb banda 
armada. 

Noves denúncies de tortures 

Després de 4 dies d'incomuni¬ 
cació a mans dels cossos de 
seguretat de l'estat, dissabte pas¬ 
saven a disposició judicial els i les 
detingudes i 31 persones eren 
empresonades.En sortir de l'ailla- 
ment els detinguts han denunciat 
haver patit tota mena de tortures, 
maltractaments i amenaces. 
Tocaments i vexacions sexuals - 
sobretot a les noies, simulacions i 
amenaces de violacions, cops 
continuats al cap i als genitals, 
postures incòmodes sostingudes 
durant hores, cops amb llibres, 
aplicació de la bossa, salts al 
damunt... Una llista que evidencia 
que com més llarg és el període 
de detenció més i més greus són 
les denúncies i el tracte que 
reben les persones detingudes. 

En defensa dels espais naturals 

Manifest contra la 
perllongació de la C-32 


Lloret de Mar/La Selva.- L'estiu 
de 2008 havien de començar, 
segons previsions de la consel¬ 
leria de política territorial, les 
obres de la futura carretera 
que ha d'unir l'autopista del 
Maresme (C-32)amb Lloret.EI 
traçat aprovat inicialment per 
a la prolongació de l'autopista 
passaria per zones com Sant 
Pere del Bosc, l'Àngel oLes 
Alegries i segons el propi estudi 
mediambiental de la Generali¬ 
tat -realitzat als anys 80-, l'im¬ 
pacte ambiental de l'obra es 
qualifica com a "sever". Fins i 
tot, el propi estudi ambiental 
realitzat per l'equip redactor 
de l'atual POUM,aprovat 
recentment, posa de manifest 
els impactes negatius del 
traçat sobre els corredors 
biològics i cursoshídrics que 
travessa. Dissabte passat tretze 
entitats de Lloret signaven el 
Manifest de Novembre. Des 


de esplais i centres excursion¬ 
istes a associacions de veïns, 
clubs esportius i la Plataforma 
per la Pau, entre d'altres, les 
associacions signants refusen 
enèrgicament un traçat que 
passi per Sant Pere del Bosc, 
l’Àngel i Les Alegries i recla¬ 
men un estudi per justificar la 
necessitat d’aquesta infraes- 
tructura tot exigint alternatives 
a l’actual traçat. Així mateix 
emplacen a les administra- 
cionsa ser transparents en la 
redacció del projecte i pro¬ 
moure la participació ciu¬ 
tadana per decidir una 
infraestructura tant important 
com aquesta. Sota el lema, 
Sant Pere del Bosc i les Alegries 
Patrimoni dels Lloretencs 
d'Avui i Demà, el manifest 
s'adreçarà a l'Ajuntament de 
Lloret i a la Generalitat. 

Contro-lnfos 

Col fectius i contrainformació 

Nova llibreria a Gràcia 


Vila de gràcia.- La llibreria 
Aldarull obre les seves portes al 
públic al barri de Gràcia. 
Després de dos mesos d'obres i 
gestions burocràtiques final¬ 
ment ja està oberta, tot i que la 
inaguració oficial es farà el 
proper divendres 18 de desem¬ 


bre. Aldarull, cooperativa sense 
ànim de lucre, és alhora llibreria 
i local social, punt de trobada 
dins l'espai llibertari. 

Els podeu trobar al carrer 
Martínez de la rosa, 57 i obren 
de dilluns a dissabte de 10 a 14 
i 17 a 21 h. Contra-lnfos 1/12/09 


ZITZANIA@SINDOMINIO.NET - 93.530.68.76 (DIMARTS) 

El Contra-lnfos se’n va de pont i 
torna el dimarts 15 de desembre 













